Opoziţia ar trebui să se unească împotriva Partidul Social Democrat, să participe pe aceleaşi liste la europarlamentare şi să susţine un candidat comun la prezidenţiale. Propunerea vine din partea liderului PMP, Eugen Tomac. El vrea să înceapă discuţii cu liderii PNL şi USR şi speră ca acestui demers să se alăturea şi formaşiunea lui Dacian Cioloş.

„Singura modalitate prin care PSD poate fi oprit este unitatea opoziţiei. Colegii mei m-au mandatat prin vot cu unanimitatea pentru a demara, începând de săptămâna viitoare, discuţii cu colegii din PNL şi USR. Voi contacta săptămâna viitoare preşedinţii celor două partide pentru a discuta despre nevoia de unire a opoziţiei. (...) Dacă vom reuşi să stabilim o listă comună de obiective pe care să le urmărim şi primul obiectiv este să reuşim să creăm un pol politic anti-PSD format din partidele parlamentare, în mod sigur credem că la acest pol se poate alătura şi partidul domnului Cioloş. Pasul doi este să ne stabilim o listă comună la europarlamentare, iar dacă vom merge în acest format în mod sigur avem şansa să obţinem mai multe mandate decât PSD şi să îi convingem pe români că opoziţia este mult mai credibilă decât acest duet Dragnea-Dăncilă”, a spus Tomac, la Parlament, la finalul Colegiului Naţional al partidului.

El a susţinut că opoziţia ar putea merge „în spatele unui singur candidat” şi la alegerile prezidenţiale.

Surse: Digi24, Agerpres